דן לאור

דן לאור (10 בדצמבר 1944 – 7 במאי 2023) היה חוקר ספרות עברית ישראלי, פרופסור לספרות עברית באוניברסיטת תל אביב, ומופקד הקתדרה לתרבות עם ישראל בזמננו על שם יעקב ושושנה שרייבר. ספריו ומאמריו הרבים מתמקדים בספרות העברית החדשה, תוך מתן דגש על חקר יצירותיהם של הסופר שמואל יוסף עגנון והמשורר נתן אלתרמן. גישתו מתאפיינת בבחינה ובניתוח של שירה וסיפורת לאור הקשרים היסטוריים, פוליטיים וביוגרפיים. לאור נולד בירושלים בשם דן לאופר, להילדה ולכירורג הילדים פרופ' אברהם לאופר, וגדל בשכונת רחביה. בשנים 1965–1975 למד ספרות עברית, ספרות אנגלית וספרות השוואתית באוניברסיטה העברית בירושלים ובאוניברסיטת קליפורניה בברקלי, שם קיבל תואר דוקטור בהנחיית פרופ' רוברט (אורי) אלטר. בשנים 1965–1971 היה עורך בכיר במחלקת החדשות של קול ישראל. היה ממיסדי "יומן השבוע". בשנת 1967 מחק מהקלטת נאום ראש הממשלה לוי אשכול לפני מלחמת ששת הימים את הקטע המגומגם שלו. לאור לימד והדריך באוניברסיטה העברית בירושלים, אוניברסיטת קליפורניה, אוניברסיטת בן-גוריון בנגב, ומשנת 1979 לימד באוניברסיטת תל אביב. בשנים 1996–2000 כיהן כראש החוג לספרות עברית באוניברסיטה זו, ובשנים 2000–2004 כדיקן הפקולטה למדעי הרוח. בין השנים 2015–2020 כיהן לאור כראש המרכז למורשת היהדות ע"ש צימבליסטה באוניברסיטת תל אביב. מלבד ספריו ומאמריו פרסם שורה ארוכה של מאמרי ביקורת בעיתונות היומית והספרותית. פועלו בחקר הספרות הוא הביוגרפיה של ש"י עגנון, "חיי עגנון" (1998), ובסוף שנת 2013 הביוגרפיה המלאה של נתן אלתרמן, שעל כתיבתה עמל לאור מספר שנים. זו הביוגרפיה המקיפה הראשונה שנכתבה על אלתרמן והמחקר המקיף ביותר על חייו עד כה. על פועלו בחקר הספרות זכה לאור בכמה פרסים, בהם: פרס בוכמן (1994) מטעם יד ושם, פרס יצחק בן-צבי לחקר תולדות ארץ-ישראל (1998) (על הביוגרפיה המקיפה שכתב על שי עגנון) פרס היצירה לסופרים ומשוררים (2013). דן לאור התגורר בירושלים. היה נשוי לפרופ' ליהי יריב-לאור, בתו של יוסף יריב, ואב לארבעה בנים. בנו דוד הוא קונדיטור והבעלים של קונדיטוריית "דוד לאור". בנו יצחק הוא יוצר תיאטרון, המשמש כשחקן, מחזאי ובמאי בתיאטרון האינקובטור. נפטר ב-7 במאי 2023. השופר והחרב: מסות על נתן אלתרמן, הוצאת הקיבוץ המאוחד ומוסד אלתרמן, 1984. אורי ניסן גנסין: מחקרים ותעודות (עורך, עם דן מירון), הוצאת מוסד ביאליק, 1986. "שתי הדרכים", מרשימותיו של אלתרמן, 1989. ש"י עגנון: היבטים חדשים, הוצאת ספרית פועלים, 1995. חיי עגנון: ביוגרפיה, הוצאת שוקן, 1998. ש"י עגנון, מרכז זלמן שזר לתולדות ישראל, סדרת גדולי הרוח והיצירה בעם היהודי, 2008. המאבק על הזיכרון: מסות על ספרות, חברה ותרבות, הוצאת עם עובד, ספרית אפקים, 2009. אלתרמן, הוצאת עם עובד, ספרית אפקים, 2013. בקרון החתום - פרשת חייו, נדודיו ומותו של המשורר דוד פוגל, עם עובד, ספרית אפקים, 2023. דן לאור ודב סדן, מאסף מוקדש ליצירת חיים הזז (ירושלים : אגודת הסופרים העבריים בישראל, תשל"ח) בשיתוף דן לאור, יונתן רטוש: מבחר מאמרי ביקורת על יצירתו (תל אביב: עם עובד, תשמ"ג 1983) דן לאור, חיים הזז האיש ויצירתו: דברים שנאמרו במלאת עשר שנים לפטירתו (ירושלים: מוסד ביאליק, (תשמ"ד 1984) דן לאור ודן מירון, אורי ניסן גנסין: מחקרים ותעודות (ירושלים: מוסד ביאליק, תשמ"ו 1986) דן לאור, רחל סטפק, יגאל שוורץ, אהבה עד כלות: חילופי מכתבים בין המשורר דוד פוגל לבין רעייתו עדה נדלר-פוגל, תרגום: יעקב גוטשלק, אביבה שר־מעייני, ארנו בר (כנרת זמורה-ביתן, 2019) שמואל הופרט, "עגנון בין חמדת וד"ר הרבסט, הערות בשולי "חיי עגנון" מאת דן לאור", הדאר 78, י' (תשנ"ט), 22–25. מדיה וקבצים בנושא דן לאור בוויקישיתוף כתבי דן לאור בפרויקט בן-יהודה דן לאור, ב"לקסיקון הקשרים לספרות ישראלית" רשימת המאמרים של דן לאור באתר רמב"י מידע על דן לאור בקטלוג הספרייה הלאומית מאמרי דן לאור, באתר "הארץ" הקלטות וידאו, סדרת הרצאות הרקטור תשס"ז באוניברסיטת תל אביב בנושא "שירה אחרי אושוויץ: ייצוגה של השואה בספרות העברית" דן לאור (1944-), דף שער בספרייה הלאומית ניצה בן-דב, לאור כאב את כאב שקיעתם של מקצועות הרוח, באתר הארץ, 10 במאי 2023 דוד אוחנה, תשוקתו של דן לאור אל חקר התנועה הכנענית, באתר הארץ, 10 במאי 2023 אליעזר שוורץ, שיחה לא גמורה עם דן לאור, במלאות שנה למותו, באתר הארץ, 11 במאי 2024 מכּתביו: מאמרי דן לאור באתר נתן אלתרמן דן לאור, נתן אלתרמן: הכתיבה והחיים, סדרת הרצאות על חייו ופועלו של נתן אלתרמן באתר אוניברסיטה מצולמת הרצאה של דן לאור "שיר משמר" מול "שיר הנשמרת": האב, הבת ורוח השירה", סרטון באתר יוטיוב דן לאור, לא רק החוג ללימודי צרפת, באתר הארץ, 24 באפריל 2014 דן לאור, פרק מהביוגרפיה של המשורר דוד פוגל, באתר הארץ, 10 במאי 2023 על כתביו: דן מירון, להלן כל מה שחסר בביוגרפיה החדשה של נתן אלתרמן, באתר הארץ, 10 בינואר 2014 יוסי גולדשטיין, רבקה איילון, עורך "תרבות וספרות" – מעלת בתפקידך!, באתר הארץ, 17 בינואר 2014 רויאל נץ, גדול המשוררים הישראלים עדיין מחכה לביוגרפיה, באתר הארץ, 17 בינואר 2014 חוקר הספרות דן לאור הלך לעולמו בגיל 79, באתר ynet, 7 במאי 2023 דוד לאור - קונדיטור קורות חיים של יצחק לאור, באתר תיאטרון האינקובטור עופר אדרת, חוקר הספרות דן לאור מת בגיל 79, באתר הארץ, 7 במאי 2023